钦定古今图书集成/理学汇编/经籍典/第090卷 > 《苏氏易传跋》前人
## 钦定古今图书集成/理学汇编/经籍典/第090卷 > 《苏氏易传跋》前人

放翁云：《易》道广大，非一人所能尽，坚守一家之说，未
为得也。汉儒治《易》，入神要路，宋儒则未免繁衍，或流
于术数，或释老互发，议论荒唐，如人眩时，五色无主
矣。惟东坡汇百川文流，滴滴归源，而滔滔汨汨以出
之，万斛不能量也。《易》曰：“神而明之，存乎其人。”自汉以
来，未见此奇特。但宣和中方禁苏氏学，托之毘陵先
生，得以不灭，此书亦危矣哉！隐湖毛晋识。